Page:An Australian language as spoken by the Awabakal.djvu/239

 i)i. Gatuu noa kirun baruu yipa warai tako, gatun noa man- kulla bounnoun muttarrin, gatun wiya, Murrakin, bougkullia.

55. Gatun bounnoun ba marai kateakan, gatun bountoa boug- kuUeiin tanoa-kal-bo : gatun noa wiya bounnoun takilliko.

56. Gatun kintakan biyugbai gatun tunkan bounnoun ba : wonto noa ba wiya barun, yanoa wiya yikora taraikan kuri unni umatoara.

WINTA IX.

Wiya gaiya noa barun fdodeka ta gikoumba kaumuUiko, gatun gukulla barun kaiyu kakilliko gatun wiyellikan kakilliko yantin ko fdiabol ko, gatun turon vimulliko yantin munnikan ko.

2. Gatun noa barun yuka wiyelliko fbathileia Eloi koba, gatun turon umulliko niunni ko.

3. Gatun noa wiya barun, Manki yikora waita kolag, keawai tupa-tupa manun, keawai yinug, keawai kunto, keawai fnioney, keawai buloara manun kirrikin taraiko-taraiko.

4. G-atun uwanun nura ba tarai ta kokera, tanoa kauwa, gatun waita uwolla untoa birug.

5. Gatun bara keawai nurun wommunbi korien, waita nura ba uwanun untoa birug kokera birug, tirri-tirrillia yullo kabirug morig tinna kabirug nurim kinbirug, tiiga kakilliko barun kinko.

6. Gatun waita bara uwa, gatun uwa kokeroa willi koa, wiyel- liela Euagelion, gatun turon umulliela yantin ta purrai ta.

7. Gatun noa Herodto tetrakko gurra unni tara uma noa ba ; gatun kotelliela niuwoa bo, kulla wiyatoara tarai-kan-to loanne noa bougkullea tetti kabirug ;

8. Gatun winta ka, paipea noa Elia ; gatun tarai-kan-to, wakal gagka-kal fpropet tabirug bougkalleun.

9. Gatun noa Herod wiya, Kolbuntia bag bon laonnenug wol- lug ; gan-ke unni gurran bag unni tara 1 gatun noa iia-uwil koa bon.

10. Gatun bara fapotliollo willugbo bara ba kakulla, wiya gaiya bon yantin unni tara uma bara ba. Gatun noa barun yutea, gatun kara uwa mirrulla ko, kokera ko yitirra Betathaida kako.

11. Gatun bara kuri gurra bara ba, wirropa bara bon ; garokea noa wiyelliko barun fbathileia Eloi koba, gatun uma barun turon kakilliko munnikan.

12. Gatun pun-eag kakilliela yareakal, uwa gaiya bara fdodeka ta, gatun wiya bon, Yukulla barun konara waita lag, uwa-uwil koa bara yantin toa purrai karig koa, yellawolliko, gatun takil- liko ; kulla geen katan unti mirrul la.

13. Wonto noa ba barun wiya, Guwa barun galoa ko takilliko. Gatun bara wiya, Keawai gearunba kulla unni f pente kunto ga- tun buloara makoro ; wiya geen wirrilla barun gali ko takilliko yantin ko kiiri ko.

�� �